CELEX: 32007R0757
Language: sk
Date: 2007-06-29 00:00:00
Title: Nariadenie Komisie (ES) č. 757/2007 z  29. júna 2007 o trvalom povolení niektorých doplnkových látok do krmív   (Text s významom pre EHP)

30.6.2007   
            
            
               SK
            
            
               Úradný vestník Európskej únie
            
            
               L 172/43
            
         
      NARIADENIE KOMISIE (ES) č. 757/2007
   z 29. júna 2007
   o trvalom povolení niektorých doplnkových látok do krmív
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9d ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               V článku 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosti o povolenie doplnkových látok uvedených v prílohách k tomuto nariadeniu boli predložené pred dňom začatia uplatňovania nariadenia (ES) č. 1831/2003.
            
         
               (4)
            
            
               Úvodné pripomienky k týmto žiadostiam podľa článku 4 ods. 4 smernice 70/524/EHS boli zaslané Komisii pred dňom začatia uplatňovania nariadenia (ES) č. 1831/2003. S týmito žiadosťami sa má preto aj naďalej zaobchádzať podľa článku 4 smernice 70/524/EHS.
            
         
               (5)
            
            
               Boli predložené údaje na podporu žiadosti o časovo neobmedzené povolenie konzervačného prípravku s obsahom benzoátu sodného, kyseliny propiónovej a proprionátu sodného pre hovädzí dobytok na výkrm. Dňa 18. októbra 2006 Európsky úrad pre bezpečnosť potravín predložil svoje stanovisko o bezpečnosti a účinnosti tohto prípravku. Z posúdenia vyplýva, že podmienky na toto povolenie ustanovené v článku 3a smernice 70/524/EHS sú splnené. Malo by sa preto povoliť časovo neobmedzené používanie tohto prípravku, ako je určený v prílohe I k tomuto nariadeniu.
            
         
               (6)
            
            
               Používanie prípravku obsahujúceho kyselinu benzoovú sa prvýkrát dočasne povolilo pre ošípané na výkrm nariadením Komisie (ES) č. 877/2003 (3). Na podporu žiadosti o časovo neobmedzené povolenie tohto prípravku pre ošípané na výkrm boli predložené nové údaje. Z posúdenia vyplýva, že podmienky na toto povolenie ustanovené v článku 3a smernice 70/524/EHS sú splnené. Malo by sa preto povoliť časovo neobmedzené používanie tohto prípravku, ako je určený v prílohe II k tomuto nariadeniu.
            
         
               (7)
            
            
               Pri posudzovaní týchto žiadostí sa zistilo, že by sa mali vyžadovať určité postupy na ochranu pracovníkov pred vystavovaním sa pôsobeniu doplnkových látok uvedených v prílohách. Takáto ochrana by sa mala zabezpečiť prostredníctvom uplatňovania smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (4).
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok patriaci do skupiny „konzervačné látky“, ako je určený v prílohe I, sa povoľuje bez časového obmedzenia ako doplnková látka vo výžive zvierat podľa podmienok ustanovených v tejto prílohe.
   Článok 2
   Prípravok patriaci do skupiny „regulátory kyslosti“, ako je určený v prílohe II, sa povoľuje bez časového obmedzenia ako doplnková látka vo výžive zvierat podľa podmienok ustanovených v tejto prílohe.
   Článok 3
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. EÚ L 126, 22.5.2003, s. 24.
   
      (4)  Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA I
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  mg/kg obilnín
               
            
                  Konzervačné prípravky
               
            
                  E700
               
               
                  benzoát sodný 140 g/kg
                  kyselina propiónová 370 g/kg
                  propionát sodný 110 g/kg
               
               
                  
                               
                           
                           
                              Zloženie doplnkovej látky:
                              benzoát sodný: 140 g/kg
                              kyselina propiónová: 370 g/kg
                              propionát sodný: 110 g/kg
                              voda: 380 g/kg
                           
                        
                               
                           
                           
                              Účinné zložky:
                              benzoát sodný C7H5O2Na
                              kyselina propiónová C3H6O2
                              
                              propionát sodný C3H5O2Na
                           
                        
               
                  dobytok na výkrm
               
               
                  —
               
               
                  3 000
               
               
                  22 000
               
               
                  na konzerváciu obilnín s vlhkosťou viac ako 15 %
               
               
                  bez časového obmedzenia
               
            
   
      PRÍLOHA II
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  mg/kg kompletného krmiva
               
            
                  Regulátory kyslosti
               
            
                  E210
               
               
                  kyselina benzoová
               
               
                  C7H6O2
                  
               
               
                  ošípané na výkrm
               
               
                  —
               
               
                  5 000
               
               
                  10 000
               
               
                  V návode na použitie musí byť uvedené:
                  
                               
                           
                           
                              „Doplnkové krmivá s obsahom kyseliny benzoovej sa nesmú ošípaným na výkrm podávať ako jediné krmivo.“
                           
                        
                               
                           
                           
                              „Na účely bezpečnosti používateľov: Mali by sa prijať opatrenia s cieľom minimalizovať vznik dýchateľného prachu z tejto doplnkovej látky. K dispozícii sú karty bezpečnostných údajov o prípravku.“
                           
                        
               
                  bez časového obmedzenia